DELTA ตั้งสำรองค่าใช้จ่ายจากการถูกประเมินภาษี992ลบ. ฉุดกำไรQ2ลดลง37%
DELTA ตั้งสำรองค่าใช้จ่ายจากการถูกประเมินภาษี 992 ลบ. ฉุดกำไร Q2 ลดลง 37% มาที่ 842.62 ล้านบาท จากปีก่อนมีกำไร 1.33 พันล้านบาท ขณะที่ 6 เดือนแรกกำไรลดลง 15.02% มาที่ 2.19 พันล้านบาท จากปีก่อนมีกำไร 2.58 พันล้านบาท
26 ก.ค. 2560

บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) ดังนี้

ทั้งนี้ผลการดำเนินงานในไตรมาสดังกล่าวมีกำไรลดลง เป็นผลจากบริษัทมีค่าใช้จ่ายจากการถูกประเมินภาษีจำนวน 992 ล้านบาท ซึ่งเป็นเงินสำรองสำหรับภาษีเงินได้ รวมเบี้ยรับและเงินเพิ่มจำนวน 734 ล้านบาท สำหรับการประเมินภาษีเงินได้ในระหว่างปี 2540-2543 ซึ่งบริษัทต้องชำระตามคำพิพากษาของศาลฎีกาอ่านเมื่อวันที่ 26 มิ.ย.2560
รวมทั้งสำรองเพิ่มอีกจำนวน 258 ล้านบาทและสำรองที่มีอยู่เดิม 100 ล้านบาท สำหรับภาษีเงินได้ในการประเมินภาษีเงินได้ระหว่างปี 2544-2549 รวมเบี้ยปรับและเงินเพิ่มรวมจำนวน 557 ล้านบาท ซึ่ง บางส่วนอยู่ในระหว่างการพิจารณาของศาลฎีกาและบางส่วนบริษัทได้ยื่นอุทธรณ์ต่อคณะกรรมการพิจารณาอุทธรณ์ ของกรมสรรพากร ปัจจุบันคำอุทธรณ์อยู่ในระหว่างการพิจารณาของคณะกรรมการฯ
 